CELEX: 62019CN0906
Language: sk
Date: 2019-12-11 00:00:00
Title: Vec C-906/19: Návrh na začatie prejudiciálneho konania, ktorý podal Cour de cassation (Francúzsko) 11. decembra 2019 – FO/Ministère public

24.2.2020   
            
            
               SK
            
            
               Úradný vestník Európskej únie
            
            
               C 61/21
            
         
      Návrh na začatie prejudiciálneho konania, ktorý podal Cour de cassation (Francúzsko) 11. decembra 2019 – FO/Ministère public
      (Vec C-906/19)
      (2020/C 61/25)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour de cassation
      
         Účastníci konania pred vnútroštátnym súdom
      
      
         Navrhovateľ v konaní o kasačnom opravnom prostriedku: FO
      
         Odporca v konaní o kasačnom opravnom prostriedku: Ministère public
      
         Prejudiciálne otázky
      
      
                  1.
               
               
                  Uplatňujú sa ustanovenia odseku 2 článku 19 nariadenia Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 (1), podľa ktorých „členský štát umožní príslušným orgánom uložiť sankciu podniku a/alebo vodičovi za porušenie tohto nariadenia zisteného na svojom území, za ktoré ešte nebola sankcia uložená, a to aj vtedy, ak k danému porušeniu došlo na území iného členského štátu alebo tretej krajiny“, výlučne na porušenia ustanovení tohto nariadenia, alebo tiež ustanovení nariadenia Rady (EHS) č. 3821/85 z 20. decembra 1985 o záznamovom zariadení v cestnej doprave (2), ktoré bolo nahradené nariadením Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave (3)?
               
            
                  2.
               
               
                  Má sa článok 3 písm. a) nariadenia č. 561/2006 vykladať v tom zmysle, že je dovolené, aby sa vodič odchýlil od ustanovení odsekov 2 a 7 článku 15 nariadenia č. 3821/85, podľa ktorých musí vodič, kedykoľvek o to inšpekčný úradník požiada, predložiť záznamové listy a všetky záznamy za bežný deň a predchádzajúcich 28 dní, a to v prípade, že sa v priebehu obdobia 28 dní používa vozidlo pri cestách, z ktorých niektoré spadajú pod to, čo upravujú ustanovenia týkajúce sa vyššie uvedenej výnimky, a ostatné neumožňujú žiadnu výnimku z používania záznamového zariadenia?
               
            
         (1)  Ú. v. EÚ L 102, 2006, s. 1.
      
         (2)  Ú. v. ES L 370, 1985, s. 8; Mim. vyd. 07/001, s. 227.
      
         (3)  Nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy (Ú. v. EÚ L 60, 2014, s. 1).